CELEX: 31993D0119
Language: el
Date: 1992-12-23 00:00:00
Title: 93/119/ΕΟΚ: Απόφαση της Επιτροπής της 23ης Δεκεμβρίου 1992 σχετικά με την εκ μέρους της Γερμανίας διοργάνωση σειράς μαθημάτων επιμόρφωσης του προσωπικού που απασχολείται στον κτηνιατρικό τομέα (Το κείμενο στη γερμανική γλώσσα είναι το μόνο αυθεντικό)

Avis juridique important

|

31993D0119

93/119/ΕΟΚ: Απόφαση της Επιτροπής της 23ης Δεκεμβρίου 1992 σχετικά με την εκ μέρους της Γερμανίας διοργάνωση σειράς μαθημάτων επιμόρφωσης του προσωπικού που απασχολείται στον κτηνιατρικό τομέα (Το κείμενο στη γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 048 της 26/02/1993 σ. 0058 - 0061

ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Δεκεμβρίου 1992 σχετικά με την εκ μέρους της Γερμανίας διοργάνωση σειράς μαθημάτων επιμόρφωσης του προσωπικού που απασχολείται στον κτηνιατρικό τομέα (Το κείμενο στη γερμανική γλώσσα είναι το μόνο αυθεντικό)(93/119/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες που πραγματοποιούνται στον κτηνιατρικό τομέα (1), όπως τροποποιήθηκε τελευταία από την απόφαση 92/337/ΕΟΚ (2), και ιδίως το άρθρο 36,  Εκτιμώντας:  ότι οι γερμανικές αρχές ζήτησαν από την Επιτροπή να αναθέσει στην Bundesforschungsanstalt fuer Viruskrankheiten der Tiere - Anstaltsteil Wusterhausen - τη διοργάνωση σειράς μαθημάτων επιμόρφωσης που να πληρούν τους όρους που καθορίζονται στο άρθρο 36  της απόφασης 90/424/ΕΟΚ- ότι πρέπει να καθοριστούν οι λεπτομέρειες μιας τέτοιας ενέργειας καθώς και η χρηματοδοτική συμμετοχή της Κοινότητας- ότι οι στόχοι, των οποίων επιδιώκεται η πραγματοποίηση μέσω μιας τέτοιας ενέργειας, επιβάλλουν τη συμμετοχή σ' αυτήν ελεγκτικού προσωπικού από άλλα κράτη μέλη- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Κατά την έννοια της παρούσας απόφασης ως αρμόδια αρχή νοείται η Bundesforschungsanstalt fuer Viruskrankheiten der Tiere - Anstaltsteil Wusterhausen, που εκπροσωπείται από το διευθυντή του ινστιτούτου επιδημιολογίας.  Άρθρο 2  Η αρμόδια αρχή υποχρεούται:  1. να διοργανώσει, κατά τα έτη 1993, 1994, 1995 και 1996, σειρές μαθημάτων επιμόρφωσης για το προσωπικό που απασχολείται στον κτηνιατρικό τομέα. Η φύση, το περιεχόμενο και το πρόγραμμα των εν λόγω σειρών μαθημάτων καθορίζονται στο παράρτημα- 2. να διαθέσει το ήμισυ των προσφερομένων θέσεων στο ελεγκτικό προσωπικό άλλων κρατών μελών- να επιδιώξει, όσον αφορά τη διάθεση των θέσεων, μια ισορροπία μεταξύ των κρατών μελών- 3. να υποβάλλει στην Επιτροπή και στα κράτη μέλη που συνέρχονται στο πλαίσιο της μόνιμης κτηνιατρικής επιτροπής ετήσια έκθεση σχετικά με την εξέλιξη της ενέργειας- η πρώτη έκθεση θα υποβληθεί το Σεπτέμβριο του 1994.  Άρθρο 3  Η χρηματοδοτική συμμετοχή της Κοινότητας καθορίζεται:  - στο 50 % των δαπανών που πραγματοποιεί η αρμόδια αρχή για την επιμόρφωση των επισήμων γερμανών κτηνιάτρων,  - στο 100 % των δαπανών που πραγματοποιεί η αρμόδια αρχή για τη φιλοξενία και την επιμόρφωση του προσωπικού των άλλων κρατών μελών.  Άρθρο 4  1. Οι δαπάνες που αναφέρονται στο άρθρο 3 πρώτη περίπτωση είναι οι ακόλουθες:  - έξοδα διδασκαλίας (αμοιβές των διδασκόντων),  - έξοδα τεκμηρίωσης, υλικού και εξοπλισμού,  - γενικά έξοδα διοργάνωσης- τα εν λόγω έξοδα δεν δύνανται, εντούτοις, να υπερβαίνουν το 20 % των εξόδων που περιλαμβάνονται στις δύο πρώτες περιπτώσεις- - τα έξοδα μετακίνησης και παραμονής των διδασκόντων.  2. Οι δαπάνες που αναφέρονται στο άρθρο 3 δεύτερη περίπτωση περιλαμβάνουν:  - τα έξοδα που αναφέρονται στην παράγραφο 1,  - τα έξοδα παρουσίασης των μαθημάτων επιμόρφωσης στις αρμόδιες αρχές των άλλων κρατών μελών,  - τα έξοδα για τη γλωσσική βοήθεια που απαιτείται για την ομαλή διεξαγωγή των μαθημάτων,  - τα έξοδα παραμονής του προσωπικού που προέρχονται από τα άλλα κράτη μέλη.  Άρθρο 5  Η χρηματοδοτική συμμετοχή της Κοινότητας προϋποθέτει την υποβολή των σχετικών δικαιολογητικών.  Άρθρο 6  Πριν τις 30 Νοεμβρίου 1996 η Επιτροπή πραγματοποιεί παιδαγωγικό και οικονομικό απολογισμό βάσει έκθεσης που υποβάλλει η αρμόδια αρχή.  Υπό το φως της κτηθείσας πείρας, δύναται να εκδοθεί μια νέα απόφαση για την ανάπτυξη και τη βελτίωση των ενεργειών που έχουν αναληφθεί.  Άρθρο 7  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 23 Δεκεμβρίου 1992.  Για την Επιτροπή Ray MAC SHARRY Μέλος της Επιτροπής (1) ΕΕ αριθ. L 224 της 18. 8. 1990, σ. 19.  (2) ΕΕ αριθ. L 187 της 7. 7. 1992, σ. 45.    ΠΑΡΑΡΤΗΜΑ   Ι   Φύση των μαθημάτων  1. Σειρές μαθημάτων επιμόρφωσης που απευθύνονται σε άτομα τα οποία συμμετέχουν στη διενέργεια ελέγχων. Τα μαθήματα αυτά έχουν ως στόχο τόσο την ανάπτυξη του επιπέδου των γνώσεων όσο και την ενδυνάμωση της αμοιβαίας εμπιστοσύνης του  προσωπικού αυτού μέσω της ανταλλαγής των επιμέρους εμπειριών.  2. Τα μαθήματα θα διαρκούν, καταρχήν, δύο εβδομάδες και θα συμμετέχουν σ' αυτά 30, περίπου, μαθητές. Θα περιλαμβάνουν ένα θεωρητικό μέρος καθώς και πρακτικές ασκήσεις. Εξάλλου, οι μαθητές θα συμμετάσχουν από κοινού στη σύνταξη μιας εκθέσεως επί ενός  θέματος, η κοινοτική σημασία του οποίου θα επισημανθεί κατά τη διάρκεια των μαθημάτων.  ΙΙ   1. Σειρά μαθημάτων αριθ. 1  Εισαγωγή ζώων και ζωικών προϊόντων από τρίτες χώρες (υγεία και προστασία των ζώων) Τα σχετικά μαθήματα θα περιλαμβάνουν την παρουσίαση των κοινοτικών διατάξεων (οδηγία 91/496/ΕΟΚ και οδηγία 91/628/ΕΟΚ με τις σχετικές λεπτομέρειες εφαρμογής) και κατά τη διεξαγωγή τους θα ληφθεί υπόψη η μεταφορά των εν λόγω διατάξεων σε εθνικό δίκαιο.  Θα δοθεί έμφαση στον έλεγχο των ζώντων ζώων (έλεγχοι παραστατικών, ταυτότητας καθώς και υλικοί έλεγχοι, συμπεριλαμβανομένων των δειγματοληψιών και των εργαστηριακών εξετάσεων).  Όσον αφορά την προστασία των ζώων, κατά τη διάρκεια των μαθημάτων θα γίνει ιδιαίτερη μνεία στα μεταφορικά μέσα καθώς και στην καταλληλότητα των ζώων προς μεταφορά.  Στο πλαίσιο των μαθημάτων προβλέπονται επισκέψεις σε δύο μεθοριακούς σταθμούς ελέγχου (εκ των οποίων ο ένας βρίσκεται σε αεροδρόμιο και ο άλλος κατά μήκος οδικού άξονα). Με την ευκαιρία αυτή θα γίνει επίδειξη της διοικητικής οργάνωσης και του  εξοπλισμού.  Θα γίνει, ακόμη, αναφορά στον έλεγχο των προϊόντων ζωικής προέλευσης.  2. Σειρά μαθημάτων αριθ. 2  Διακίνηση ζώων και προϊόντων ζωικής προέλευσης στο πλαίσιο των ενδοκοινοτικών συναλλαγών Τα μαθήματα θα περιλαμβάνουν μια παρουσίαση των κοινοτικών διατάξεων (ιδίως, της οδηγίας 90/425/ΕΟΚ και της οδηγίας 91/628/ΕΟΚ μαζί με τις λεπτομέρειες εφαρμογής τους) και θα λαμβάνεται υπόψη η μεταφορά σε εθνικό δίκαιο.  Θα δοθεί έμφαση στον έλεγχο των ζώντων ζώων στον τόπο αποστολής σύμφωνα με την ισχύουσα νομοθεσία.  Όσον αφορά την προστασία των ζώων, τα μαθήματα θα αφορούν ιδίως τα μέσα μεταφοράς καθώς και την καταλληλότητα των ζώων προς μεταφορά.  Θα γίνει αναφορά στον έλεγχο των προϊόντων ζωικής προελεύσεως.  Η σειρά των μαθημάτων θα περιλαμβάνει:  - επίδειξη των διαδικασιών που ακολουθούνται για την αποστολή ζώντων ζώων προς άλλα κράτη μέλη,  - επίσκεψη σε αγορά ή κέντρο συγκέντρωσης που έχει εγκριθεί για την αποστολή ζώντων ζώων,  - επίδειξη του μηχανογραφημένου συστήματος σύνδεσης μεταξύ των κτηνιατρικών αρχών (ANIMO),  - επίδειξη σε σφαγείο, ή σε εγκατάσταση, των μέτρων ελέγχου που εφαρμόζονται κατά την παραλαβή ζώντων ζώων που προέρχονται από άλλα κράτη μέλη.  3. Σειρά μαθημάτων αριθ. 3  Υγεία των ζώων: έλεγχος, πρόληψη και μέτρα καταπολέμησης Τα μαθήματα θα περιλαμβάνουν γενική παρουσίαση των κοινοτικών και εθνικών διατάξεων σε θέματα διακίνησης και ταυτότητας ζώων, ελέγχου των εκμεταλλεύσεων καθώς επίσης και σχετικά με τα μέτρα που πρέπει να εφαρμόζονται για την καταπολέμηση ορισμένων νόσων  (π.χ. αφθώδης πυρετός, κλασική πανώλη των χοίρων, νόσος του Newcastle κ.λπ.).  Θα δοθεί έμφαση στο γενικό έλεγχο που αποσκοπεί στην πρόληψη και την καταπολέμηση ορισμένων νόσων των ζώων καθώς επίσης και στη γνωστοποίησή τους.  Θα μελετηθούν επίσης οι κοινοτικές και εθνικές διατάξεις οι σχετικές με την εξάλειψη των σφάγιων καθώς επίσης και με την αποζημίωση των κτηνοτρόφων.  Στα πλαίσια των μαθημάτων προβλέπεται η επίσκεψη γεωργικών εκμεταλλεύσεων και μονάδας τεμαχισμού. Θα γίνει επίδειξη διάγνωσης νόσων των ζώων.  4. Σειρά μαθημάτων αριθ. 4  Προστασία των ζώων Στα πλαίσια των μαθημάτων περιλαμβάνεται η παρουσίαση των διεθνών, κοινοτικών και εθνικών διατάξεων που αφορούν την προστασία των ζώων κυρίως σχετικά την εφαρμογή τους στη Γερμανία καθώς επίσης και ορισμένες εθνικές ιδιαιτερότητες.  Θα εξεταστούν θεωρητικώς και πρακτικώς τα ακόλουθα τρία θέματα:  - κανόνες για τη σφαγή και τις μεθόδους σφαγής,  - κανόνες για την εκτροφή των ζώων (συμπεριλαμβανομένων και των ζώων εργαστηρίου),  - κανόνες για τη μεταφορά των ζώων.  Τουλάχιστον δύο από τα θέματα αυτά θα συμπληρωθούν με επιδείξεις στην πράξη. Οι επιδείξεις αυτές θα γίνουν κατ' επιλογήν μεταξύ των παρακάτω:  - επίσκεψη σε ένα ή περισσότερα σφαγεία,  - επίσκεψη σε εκμεταλλεύσεις (όρνιθες, μόσχοι και χοίροι),  - εξέτασης των συνθηκών μεταφοράς και των μεταφορικών μέσων.  ΙΙΙ Προβλεπόμενο χρονοδιάγραμμα των μαθημάτων Σεπτέμβριος 1993 Σειρά αριθ. 3 Μάιος 1994 Σειρά αριθ. 1 Σεπτέμβριος 1994 Σειρά αριθ. 2 Μάρτιος 1995 Σειρά αριθ. 4 Ιούνιος 1995 Σειρά αριθ. 3 Σεπτέμβριος 1995 Σειρά αριθ. 2 Μάρτιος 1996 Σειρά αριθ. 1 Ιούνιος 1996 Σειρά αριθ. 3 Οκτώβριος 1996 Σειρά αριθ. 4 Κατάσταση προβλεπόμενων δαπανών Τετραετές πρόγραμμα, 9 σειρές μαθημάτων "" ID="1">1. Έξοδα διδασκαλίας (αμοιβές)> ID="2">131 068> ID="3">65 534"> ID="1">2. Έξοδα τεκμηρίωσης και διδασκαλικού υλικού> ID="2">26 086> ID="3">13 043"> ID="1">- στα γερμανικά> ID="3">3 260"> ID="1">- σε άλλες γλώσσες> ID="3">9 782">  ID="1">3. Γενικά έξοδα διοργάνωσης> ID="2">31 410> ID="3">15 705"> ID="1">4. Έξοδα μετακίνησης και παραμονής των διδασκόντων> ID="2">96 520> ID="3">48 260"> ID="1">5. Έξοδα παρουσίασης της επιμόρφωσης στις αρχές των λοιπών κρατών μελών> ID="2">26 086>  ID="3">13 043"> ID="1">6. Κόστος γλωσσικής υποστήριξης> ID="2">268 870> ID="3">134 435"> ID="1">7. Έξοδα παραμονής προσωπικού από άλλα κράτη μέλη (δηλαδή 200 γερμανικά μάρκα x 15 x 10 x 9)> ID="2">270 000> ID="3">135 000 ">